ᱯᱷᱩᱞᱣᱟᱨᱤ ᱥᱚᱨᱤᱯᱷ

ᱯᱷᱩᱞᱣᱟᱨᱤ ᱟᱨᱵᱟᱝ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱯᱟᱴᱱᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱟᱨ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱯᱟᱴᱱᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱟᱨ ᱱᱚᱶᱟ ᱫᱚ ᱯᱟᱴᱱᱟ ᱥᱚᱦᱚᱨ ᱨᱮᱱᱟᱜ ᱟᱹᱰᱤ ᱵᱟᱹᱲᱛᱤ ᱵᱷᱟᱜᱽ ᱦᱤᱡᱩᱜ ᱠᱟᱱ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱥᱤᱧᱚᱛ ᱨᱮ ᱥᱩᱯᱷᱤ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱮᱛᱚᱦᱚᱵ ᱚᱠᱛᱚ ᱠᱷᱚᱱ ᱜᱮ ᱱᱚᱶᱟ ᱥᱚᱦᱚᱨ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱦᱮᱡ ᱟᱠᱟᱱᱟ ᱾ ᱯᱷᱩᱞᱣᱟᱨᱤ ᱥᱟᱨᱤᱯᱷ ᱫᱚ ᱩᱱ ᱚᱠᱛᱚ ᱨᱮ ᱟᱹᱰᱤ ᱜᱟᱱ ᱥᱩᱯᱷᱤ ᱥᱚᱸᱛ ᱚᱠᱥᱚᱨ ᱠᱚ ᱦᱮᱡ ᱞᱮᱱ ᱛᱟᱦᱮᱸᱫ ᱟᱨ ᱱᱚᱶᱟ ᱫᱚ ᱤᱥᱞᱟᱢ ᱫᱚᱨᱜᱟᱦ ᱟᱨ ᱢᱟᱨᱮ ᱢᱚᱥᱡᱤᱫᱽ ᱞᱟᱹᱜᱤᱫ ᱛᱮ ᱧᱩᱛᱩᱢᱟᱱ ᱛᱟᱦᱮᱸ ᱠᱟᱱᱟ ᱾

ᱚᱞ ᱤᱱᱰᱤᱭᱟ ᱤᱱᱥᱴᱤᱴᱭᱩᱴ ᱚᱯᱷ ᱢᱮᱰᱤᱠᱟᱞ ᱥᱟᱭᱤᱱᱥ ᱯᱟᱴᱱᱟ (AIIMS Patna) ᱫᱚ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱨᱮ ᱢᱮᱱᱟᱜᱼᱟ ᱾ ᱥᱚᱦᱨᱤ ᱵᱮᱵᱚᱥᱛᱟ ᱫᱚ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱨᱮ ᱦᱮᱡ ᱟᱠᱟᱱᱟ ᱟᱨ ᱱᱤᱛᱚᱜ ᱱᱚᱶᱟ ᱫᱚ ᱯᱟᱴᱱᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱦᱚᱲ ᱮᱞ ᱟᱱᱟᱜ ᱴᱚᱴᱷᱟ ᱠᱟᱱᱟ ᱾ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱫᱚ ᱯᱟᱴᱱᱟ ᱨᱮ ᱢᱩᱥᱞᱤᱢ ᱟᱜ ᱢᱩᱬᱩᱛ ᱴᱚᱴᱷᱟ ᱠᱟᱱᱟ ᱾

ᱚᱛᱱᱚᱜ
ᱯᱷᱩᱞᱣᱟᱨᱤ ᱥᱚᱨᱤᱯᱷ ᱫᱚ  ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱨᱮ ᱜᱩᱴ ᱦᱚᱲ ᱮᱞ ᱫᱚ ᱘᱑,᱗᱔᱐ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱫᱽ ᱨᱮ ᱔᱒,᱘᱔᱐ ᱜᱚᱴᱟᱝ ᱠᱚᱲᱟ ᱟᱨ ᱓᱘,᱙᱐᱐ ᱜᱚᱴᱟᱝ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱥᱮᱨᱢᱟ ᱵᱷᱤᱛᱨᱤ ᱨᱮ ᱦᱚᱲ ᱮᱞ ᱑᱒,᱑᱘᱖ ᱛᱟᱦᱮᱸ ᱠᱟᱱᱟ ᱾ ᱯᱷᱩᱞᱣᱟᱲᱤ ᱥᱚᱨᱤᱯᱷ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱕᱕,᱒᱖᱕ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱦᱚᱲ ᱮᱞ ᱨᱮᱱᱟᱜ ᱖᱗.᱖% ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱥᱤᱠᱷᱱᱟᱹᱛ ᱫᱚ ᱗᱑.᱖% ᱟᱨ ᱛᱤᱨᱞᱟᱹ ᱥᱤᱠᱷᱱᱟᱹᱛ ᱫᱚ ᱖᱓.᱒% ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱨᱮ ᱗+ ᱠᱷᱚᱱ ᱰᱮᱦᱮᱨ ᱦᱚᱲᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱙.᱕% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱲᱟ ᱠᱚᱣᱟᱜ ᱫᱚ ᱘᱓.᱘% ᱟᱨ ᱛᱤᱨᱞᱟᱹ ᱠᱚᱣᱟᱜ ᱫᱚ ᱗᱔.᱖% ᱛᱟᱦᱮᱸ ᱠᱟᱱᱟ ᱾ ᱟᱱᱩᱥᱩᱪᱤᱛ ᱡᱟᱹᱛᱤ ᱟᱨ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱡᱚᱠᱷᱟ ᱖,᱕᱖᱑ ᱟᱨ ᱑᱔᱑ ᱾ ᱒᱐᱑᱑ ᱥᱮᱨᱢᱟ ᱨᱮ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱨᱮ ᱑᱓,᱔᱐᱔ ᱜᱚᱴᱟᱝ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾

᱒᱐᱐᱑ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱨᱮ ᱕᱓,᱑᱖᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱫᱚ ᱕᱓% ᱟᱨ ᱛᱤᱨᱞᱟᱹ ᱫᱚ ᱔᱗% ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱨᱮ ᱘,᱑᱕᱓ (᱑᱕.᱓%) ᱦᱚᱲ ᱐ ᱠᱷᱚᱱ ᱖ ᱥᱮᱨᱢᱟ ᱵᱷᱤᱛᱨᱤ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱨᱮ ᱥᱤᱠᱷᱱᱟᱹᱛ ᱠᱚᱣᱟᱜ ᱜᱩᱴ ᱮᱞ ᱫᱚ ᱓᱓,᱕᱘᱓ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱖᱓.᱒% ᱥᱤᱠᱷᱱᱟᱹᱛ ᱨᱮᱱᱟᱜ ᱥᱩᱵᱤᱫᱷᱟ ᱮ ᱮᱢᱟᱫᱼᱟ ᱾ ᱗ ᱥᱮᱨᱢᱟ ᱟᱨ ᱚᱱᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱤᱱ ᱦᱚᱲ ᱠᱚᱣᱟᱜ ᱥᱤᱠᱷᱱᱟᱹᱛ ᱨᱮᱱᱟᱜ ᱥᱩᱵᱤᱫᱷᱟ ᱫᱚ ᱗᱔.᱖% ᱛᱟᱦᱮᱸ ᱠᱟᱱᱟ ᱾

ᱥᱟᱜᱟᱲᱚᱢ
ᱯᱷᱩᱞᱣᱟᱨᱤ ᱥᱚᱨᱤᱯᱷ ᱫᱚ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱠᱷᱚᱱ ᱨᱮᱞ ᱰᱟᱦᱟᱨ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱥᱚᱲᱚᱠ
ᱯᱷᱩᱞᱣᱟᱨᱤ ᱥᱚᱨᱤᱯᱷ ᱫᱚ ᱯᱟᱴᱱᱟ ᱨᱮ ᱮᱭᱤᱢᱥ ᱨᱚᱰ ᱨᱮ ᱮᱱ.ᱮᱪ. ᱑᱓᱙ ᱨᱮ ᱢᱮᱱᱟᱜᱼᱟ ᱾ ᱯᱟᱨᱤᱵᱷᱟᱦᱟᱱ ᱯᱟᱨᱤᱥᱟᱨ ᱫᱚ ᱯᱷᱩᱞᱣᱟᱨᱤ ᱥᱟᱨᱤᱯᱷ ᱡᱤᱦᱚᱞ ᱛᱟᱭᱚᱢ ᱨᱮ ᱢᱮᱱᱟᱜᱼᱟ । ᱵᱤᱦᱟᱨ ᱥᱴᱮᱴ ᱨᱚᱰ ᱴᱨᱟᱱᱥᱯᱳᱨᱴ ᱠᱚᱨᱯᱚᱨᱮᱥᱚᱱ ᱦᱚᱛᱮᱛᱮ ᱪᱟᱞᱟᱣ ᱟᱠᱟᱱ ᱡᱚᱛᱚ ᱥᱚᱦᱚᱨ (ᱯᱟᱴᱱᱟ) ᱟᱨ ᱤᱱᱴᱟᱨᱥᱤᱴᱤ ᱵᱟᱥ ᱱᱚᱶᱟ ᱒᱔ ᱮᱠᱚᱲ ᱯᱟᱨᱤᱵᱷᱟᱦᱟᱱ ᱯᱟᱨᱤᱥᱟᱨ ᱠᱷᱚᱱ ᱮᱛᱚᱦᱚᱵᱚᱜᱼᱟ ᱾ ᱱᱚᱣᱟ ᱴᱨᱟᱱᱥᱯᱳᱨᱴ ᱠᱚᱢᱯᱞᱮᱠᱥ ᱨᱮ ᱵᱤᱦᱟᱨ ᱥᱴᱮᱴ ᱨᱳᱰ ᱴᱨᱟᱱᱥᱯᱳᱨᱴ ᱠᱚᱨᱯᱚᱨᱮᱥᱚᱱ ᱞᱤᱢᱤᱴᱮᱰ ᱟᱨ ᱦᱚᱱᱚᱛ ᱴᱨᱟᱱᱥᱯᱳᱨᱴ ᱚᱯᱷᱤᱥ ᱨᱮᱱᱟᱜ ᱚᱯᱷᱤᱥ ᱦᱚᱸ ᱢᱮᱱᱟᱜᱼᱟ ᱾ ᱱᱚᱶᱟ ᱴᱨᱟᱱᱥᱯᱳᱨᱴ ᱠᱚᱢᱯᱞᱮᱠᱥ ᱫᱚ ᱒᱐᱒᱓ ᱥᱮᱨᱢᱟ ᱨᱮᱱᱟᱜ ᱢᱮ ᱪᱟᱸᱫᱚ ᱨᱮ ᱥᱤᱨᱟᱹ ᱢᱚᱱᱛᱨᱤ ᱱᱤᱛᱤᱥ ᱠᱩᱢᱟᱨ ᱦᱚᱛᱮᱛᱮ ᱡᱷᱤᱡ ᱥᱟᱹᱜᱩᱱ ᱞᱮᱱᱟ ᱾

ᱨᱮᱞ
ᱯᱷᱩᱞᱣᱟᱨᱤ ᱥᱚᱨᱤᱯᱷ ᱨᱮᱞᱣᱮ ᱥᱴᱮᱥᱚᱱ ᱟᱹᱰᱤ ᱜᱟᱱ ᱯᱟᱥᱮᱱᱡᱚᱨ ᱟᱨ ᱮᱠᱥᱯᱨᱮᱥ ᱴᱨᱮᱱ ᱛᱮ ᱥᱚᱦᱚᱨ ᱫᱚ ᱫᱤᱥᱚᱢ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱩᱰᱟᱹᱱ ᱰᱟᱦᱟᱨ
ᱞᱳᱠ ᱱᱟᱭᱚᱠ ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱬ ᱩᱰᱟᱹᱱ ᱰᱟᱹᱦᱤ ᱫᱚ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱥᱩᱨ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱯᱟᱴᱱᱟ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱪᱟᱪᱞᱟᱣ
ᱯᱟᱴᱱᱟ ᱦᱚᱱᱚᱛ ᱨᱮ ᱒᱓ ᱜᱚᱴᱟᱝ ᱵᱚᱱᱚᱛ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱢᱤᱫ ᱵᱤ.ᱰᱤ.ᱳ. ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱯᱟᱴᱱᱟ ᱥᱚᱫᱚᱨ ᱵᱚᱱᱚᱛ, ᱥᱚᱢᱯᱟᱪᱟᱠ ᱵᱚᱱᱚᱛ ᱟᱨ ᱯᱷᱩᱞᱣᱟᱨᱤ ᱥᱚᱨᱤᱯᱷ ᱵᱚᱱᱚᱛ ᱫᱚ ᱯᱟᱴᱱᱟ ᱥᱚᱫᱚᱨ ᱥᱟᱵᱽᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾ ᱢᱤᱫ ᱥᱟᱵᱽᱰᱤᱵᱤᱡᱚᱱ ᱫᱚ ᱢᱤᱫ ᱮᱥ.ᱰᱤ.ᱮᱢ. ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾

ᱯᱷᱩᱞᱣᱟᱨᱤ ᱫᱚ ᱯᱟᱴᱱᱟ ᱨᱮᱱᱟᱜ ᱢᱤᱫ ᱢᱩᱬ ᱥᱚᱦᱚᱨ ᱟᱨ ᱵᱟᱰᱟᱭ ᱟᱠᱟᱱ ᱴᱚᱴᱷᱟ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱜᱨᱮᱴᱟᱨ ᱯᱟᱴᱱᱟ ᱨᱮᱱᱟᱜ ᱡᱚᱡᱚᱱᱟ ᱞᱮᱠᱟᱛᱮ ᱱᱚᱣᱟ ᱦᱚᱸ ᱯᱟᱴᱱᱟ ᱢᱩᱱᱥᱤᱯᱟᱞ ᱠᱚᱨᱯᱚᱨᱮᱥᱚᱱ ᱦᱚᱛᱮᱛᱮ ᱦᱤᱡᱩᱜᱼᱟ ᱾

ᱨᱟᱡᱽᱟᱹᱨᱤ ᱠᱚ
ᱜᱳᱯᱟᱞ ᱨᱚᱵᱤᱫᱟᱥ ᱫᱚ ᱒᱐᱒᱐ ᱠᱷᱚᱱ ᱯᱷᱩᱞᱣᱟᱨᱤ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱨᱤᱱᱤᱡ ᱮᱢ.ᱮᱞ.ᱮ ᱠᱟᱱᱟᱭ ᱾ ᱩᱱᱤ ᱫᱚ ᱥᱤ.ᱯᱤ.ᱟᱭᱤ. (ᱮᱢ.ᱮᱞ.) ᱞᱤᱵᱽᱨᱮᱥᱚᱱ ᱯᱟᱨᱴᱤ ᱨᱤᱱᱤᱡ ᱠᱟᱱᱟᱭ ᱾

ᱯᱷᱩᱞᱣᱟᱨᱤ ᱫᱚ ᱯᱟᱴᱞᱤᱯᱩᱛᱨᱚ ᱞᱳᱠ ᱥᱚᱵᱷᱟ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱯᱟᱴᱱᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ